Padma Awards dil duhte tan hun hawn a ni,"712/2024-2025 Aizawl the 7th June, 2024: Ministry of Home Affairs chuan Padma Awards, heng: Padma Vibhushan, Padma Bhushan leh Padma Shri-te dil duhte tan dil theihna hun a hawng leh ta a. Heng chawimawina sangte hi Republic Day apiangin art, infiamna, thu leh hla  leh a dangte, mahni huang theuh va mithiam leh mi bikte hnena hlan thin a ni. Dilna te hi  Rashtriya Pushkar portal awards.gov.in kal tlangin online chauhva theh luh theih a ni a.  website padmaawards.gov.in -ah hian dilna chungchanga inkaihhruaina leh awards kaihhnawiha  hriattur pawimawhte chu chhiar theih a ni. Dilnate hi 1st May, 2024 atanga September 15th, 2024 thlengin theh luh theih a ni ang. Aizawl district huam chhunga Recommendations titurte chuan, lehkha pawimawh zawng zawng thil telin, Aizawl DC Office-a Sub Divisional Officer (Sadar) hnenah 28th June, 2024 hma ngeia  theh luh tur a ni a. Tin, Nominations zawng zawngte  chuan, 15th July, 2024 ral hma ngeiin, mahni DIstrict Commissioner Office theuh kal tlangin,  Mizoram Sawrkar hnuaia Under Secretary, Home Department hnen a thleng ngei tur a ni ang.",Dated: 7 th Jun 24 2:28 PM,https://dipr.mizoram.gov.in/post/padma-awards-dil-duhte-tan-hun-hawn-a-ni